Canotaj. Rezultate bune pentru sportivii de la CSM Suceava la Campionatul Național de Ergometru
Târgu Mureșul a găzduit Campionatului Național de juniori pe Ergometru la sfârșitul săptămânii trecute. Canotorii de la Clubul Sportiv Municipal Suceava, pregătiți de Ioan Despa și Ana Avrămia, au fost și de această dată la înălțime, cucerind un total de șase medalii, dintre care două de aur și patru de argint.
Rezultate obținute de suceveni
– Locul I la dublu feminin junioare I: Gabriela Tivodariu și Iulica Maria Ursu;
– Locul I la simplu masculin juniori III: Valentin Popa;
– Locul II la simplu masculin juniori I: Ștefan Nedelcu;
– Locul II la patru feminin junioare II: Ana Maria Ursu, Ioana Reuț, Ioana Măcărescu și Daria Sbîrn;
– Locul II la patru masculin juniori II: Sebastian Lupu, Constantin Tricolici, Andrei David, Cristian Pascari;
– Locul II la dublu feminin junioare III: Perla Grasu și Valentina Costiea.
"Sunt mulțumit de modul în care s-au comportat sportivii noștri. Mulțumim Primăriei Suceava și Consiliului Județean pentru sprijin", a declarat antrenorul Ioan Despa.